b'\n_START_ARTICLE_\nDvorana Podme\xc5\xbeakla\n_START_SECTION_\nZgodovina\n_START_PARAGRAPH_\nGradnja prve lesene dvorane se je za\xc4\x8dela na mestu, kjer je pred tem stala odkrita umetna ledena ploskev, ki je bila ena redkih v takratni Jugoslaviji. Ploskev je bila postavljena na desnem bregu Save pod Me\xc5\xbeaklo. Najprej so okoli ploskve postavili tribune, leta 1954 pa so za\xc4\x8deli postavljati \xc5\xa1e leseno konstrukcijo. S tem so dela ustavili, drsali\xc5\xa1\xc4\x8de pa \xc5\xa1e vedno ni imelo strehe. Dvorana je bila pokrita leta 1978, vse do danes pa ni povsem dokon\xc4\x8dana._NEWLINE_V zimskem \xc4\x8dasu je dvorana prizori\xc5\xa1\xc4\x8de hokejskih tekem, v njej pa se odvijajo tudi treningi in tekmovanja umetnostnih drsalcev. V poletnem \xc4\x8dasu so v dvorani organizirana tekmovanja v in-line hokeju, pogosto pa so tam prirejeni tudi koncerti._NEWLINE_V dvorani je bilo organizirano Svetovno prvenstvo v hokeju na ledu v letih 1966 za skupino C in 1998 za skupino B.\n_START_SECTION_\nStatistika\n_START_PARAGRAPH_\nDvorana danes uradno sprejme okoli 5900 gledalcev. Sedi\xc5\xa1\xc4\x8d je okoli 2500, stoji\xc5\xa1\xc4\x8d pa okoli 3400. Mere igri\xc5\xa1\xc4\x8da so 61 x 30 metrov, radij kota pa je 8,5 m. Razdalja od golove \xc4\x8drte do modre linije je 17,75 metra, kar ustreza pravilom Mednarodne hokejske zveze.'